Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: ae) a sportról szóló 2004. évi I. törvény alapján a miniszternek a kincstári vagyon körébe
Paragraph Index: 5996

(3) A Titkárság és a belső ellenőrök tevékenységüket tekintve – a miniszter felhatalmazásával – a hatályos jogszabályok, valamint az ellenőrzési standardok szakmai és etikai előírásainak, követelményeinek betartásával, szervezetileg és funkcionálisan független és befolyásmentes környezetben működnek. A tevékenység célja a vezetés részére a szervezet belső irányítási rendszerének működéséről alkotott szakszerű véleményalkotás. A feladat ellátása során szabályszerűségi-, megbízhatósági-, teljesítmény- és rendszer ellenőrzéseket hajtanak végre. Az ellenőrzéseket stratégiai- és éves terv szerint, illetve terven felüli elrendelés alapján látják el az ellenőrzési programban foglaltaknak megfelelően.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes